MAKRO ลุ้นกำไรไตรมาส 1/65 แตะ 2.8 พันลบ. โบรกแนะซื้อชูหุ้น Laggard เป้า 50 บาท
MAKRO ลุ้นกำไรไตรมาส 1/65 แตะ 2.8 พันลบ. โบรกแนะซื้อชูหุ้น Laggard-FTSE เพิ่มน้ำหนักลงทุน เคาะเป้า 50 บาท
MAKRO ลุ้นกำไรไตรมาส 1/65 แตะ 2.8 พันลบ. โบรกแนะซื้อชูหุ้น Laggard-FTSE เพิ่มน้ำหนักลงทุน เคาะเป้า 50 บาท
18 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (14 มี.ค.2565) ว่า บริษัท สยามแม็คโคร จำกัด (มหาชน) หรือ MAKRO ระยะสั้นคาดกำไรไตรมาส 1/2565 ที่ 2.5-2.8 พัน ลบ. ฟื้นตัวเด่น เทียบช่วงเดียวกันของปีก่อนตาม SSSG ที่ดีขึ้นต่อเนื่อง โดยคาดกำไรปกติปี 2565ที่ 1.28 หมื่นลบ. (+78%เทียบช่วงเดียวกันของปีก่อน) และปี 2566 ที่ 1.77 หมื่นลบ. (+39%) จากการเริ่มรวมงบโลตัส
ซึ่งคาดกลับมากำไร หลัง MAKRO ปรับโครงสร้างฐานะการเงินได้เงินเพิ่มทุนราว 3 หมื่นลบ. ลดต้นทุนดอกเบี้ย และคาดเกิด synergy (ตั้งเป้าลดรายจ่ายรวม 2.7 พัน ลบ. ใน 2 ปีข้างหน้า) รวมถึงธุรกิจ MAKRO เองยังเติบโตดี
ด้าน Valuation มองเป็นจุดซื้อลงทุนได้ โดยราคาหุ้นซื้อขายบน PER22F ที่ 33 เท่า จากเป็นช่วงพึ่งปรับโครงสร้างและรวมโลตัส แต่ PER จะลดเหลือ 24 เท่าในปี 2565 มองเป็นหุ้น Laggard ในกลุ่มฯ ราคาหุ้น YTD +0% vs กลุ่มค้าปลีกโต 4% และโมเมนตัมกำไรดีตาม SSSG ที่ดีขึ้นต่อเนื่อง ระยะสั้นมีปัจจัยบวกจาก FTSE เพิ่มน้ำหนักคิดเป็น เม็ดเงิน 26 ล้านเหรียญ (มีผล 18 มี.ค.) ราคาเป้าหมาย 50 บาท